Enheduana

Enheduana () – Sargono Akadiečio duktė, Mėnulio entum žynė Ūro mieste, pirmoji paliudyta moteris autorė literatūros istorijoje.Leick, Gwendolyn (2002). Who’s Who in the Ancient Near East. Routledge, p. 52. ISBN 9781134787951.

Pasak Gwendolyn Leick, Enheduanai priskiriama dviejų literatūrinių kūrinių, parašytų šumerų kalba, autorystė. Šiuose kūriniuose daugiausia dėmesio skiriama Enheduanos ryšiui su Uruko Inana. Kitur nurodoma, kad Enheduana galėjo sukurti 42 šventyklų himnus ir tris poemas, viena jų – „Inanos išaukštinimas“.In Search of Enheduanna, the Woman Who Was History’s First Named Author. The New York Times. Nuoroda tikrinta 2023-02-04. Enheduana pabrėžė sąsajas tarp akadų deivės Ištarės ir šumerų Inanos.Enheduanna: The world’s first named author. BBC. Nuoroda tikrinta 2023-02-04. Visgi esama tyrinėtojų, kurie abejoja, ar Enheduana iš tiesų parašė jai priskiriamus kūrinius (išlikusios tik jų kopijos, padarytos praėjus šimtams metų po Enheduanos mirties); anot jų, šie kūriniai galėjo būti parašyti vėlesniais laikais ir priskirti Enheduanai.

Enheduana ilgą laiką buvo pamiršta, apie ją vėl sužinota 1927 m., kai archeologas Leonard Woolley aptiko objektų su Enheduanos vardu. Teigiama, kad jos vardas reiškia „Dangaus ornamentas. Ūre aptiktas kalkakmenio diskas su trumpu dedikaciniu įrašu, ant disko pavaizduota apeigoms vadovaujanti Enheduana.

 Išnašos 

Kategorija:Mesopotamijos asmenybės